《闻太学议》
宋代·王令

白日流上天，牛虱无遁形。
万目尽为用，而不骇日明。
穴鼠夜值萤，嗾嗾相聚惊。
鼠穴不日通，鼠足不日行。
已矣不自识，乃此萤爝矜。
鲕虾陷井坎，莫与江海争。
笼禽不失飞，讵识云汉冥。
咄哉浮薄儿，勉为高大营。

作者简介：王令（1032～1059）北宋诗人。初字钟美，后改字逢原。原籍元城（今河北大名）。 5岁丧父母，随其叔祖王乙居广陵（今江苏扬州）。长大后在天长、高邮等地以教学为生，有治国安民之志。王安石对其文章和为人皆甚推重。有《广陵先生文章》、《十七史蒙求》。